**ОПЕРАТИВЕН ПЛАН**

за организацията на работата на РИК - Видин в дните за окомплектоване на материалите по секции, деня преди изборите и деня на изборите за президент и вицепрезидент на републиката и на национален референдум на 6 ноември 2016 г. и приемането на протоколите с резултатите от СИК и въвеждането им в ИП

(приет с Решение № 57 -ПВР/НР от 30 октомври 2016 г.)

I. Окомплектоване на изборните материали по секции от РИК - Видин и представители на общинските администрации.

Окомплектоването на изборните материали ще се осъществява по утвърден график, приет с решение № 52 - ПВР/НР от 30.10.2016 г. на РИК - Видин.

II. Разнасяне на изборните материали по секции от РИК - Видин и представители на общинските администрации на 05.11.2016 г.

Разнасянето на изборните книжа и материали по секции се осъществява по утвърден график с решение № 53- ПВР/НР от 30.10.2016г. на РИК - Видин.

III. Изборен ден - 06.11.2016 г.

1.Районна избирателна комисия - Видин работи в сградата на Областна администрация – Видин, находяща се на адрес: гр. Видин, ул. „Дунавска” № 6.

Предоставените на РИК - Видин помещения на партерния етаж и на първи едаж – заседателна зала № 1 са изолирани от останалата част на сградата с отделен самостоятелен достъп, охрана и комуникации.

2.За осъществяване на правомощията си РИК - Видин създава оперативна групав състав:

Павел Пламенов Петков

Ирена Петрова Николова

Светослав Цветанов Славчев

Лъчезар Сергеев Предоев

Групата работи в заседателна зала № 1.

Оперативната група има следните функции:

– в деня на изборите и на националния референдум получава и обобщава получената информация за избирателната активност от общините и информира ЦИК за хода на произвеждането на изборите и националния референдум в област Видин;

– координира организационно-техническата работа в деня на изборите и на националния референдум при приемане и отчитане резултатите от изборите и от гласуването в националния референдум.

3. Всички общински администрации събират и обобщават от СИК справка, съдържаща следните данни:

– към 10,00 ч., 13,00 ч. и 17,00 ч.– броя на гласувалите. Информацията се изпраща съответно до 10,30 ч., 13,30 ч. и 17,30 ч.

– до 20,10 ч.– информация за приключване на гласуването в изборния ден и за секциите, в които гласуването продължава след 20,00 ч.

Всяка събрана от общините информация, свързана с организационно-техническата подготовка, протичане на гласуването, включително и за избирателната активност, получена от общинските администрации и от областната администрация, се предоставя на РИК на електронния адрес.

Информацията се подава по общини отделно за избора на президент и вицепрезидент на републиката и отделно – за националния референдум.

4. За обработка и отговор на получените жалби и сигнали се създава група „Жалби” в състав:

Даниел Боянов Цветанов

Светослав Цветанов Славчев

Ирена Иларионова Дочева

Илияна Венциславова Пекова

Групата работи в заседателна зала №1 с работно място компютър №2, тел. 0887470172.

Група по проверка за жалби и сигнали в състав:

Людмил Антонов Василев

Елизабет Емилова Аврамова

Калоян Росенов Живков

Даниела Ваньова Георгиева

Тодор Стаменов Вълчев

IV.Приемане на протоколите с резултатите от СИК и въвеждането им в Изчислителния пункт.

РИК – Видин, съвместно с областна администрация, организира следната схема за приемане на протоколите с резултатите от СИК и въвеждането им в Изчислителния пункт:

1. Пристигащите членове на СИК с изборните книжа и материали (торби и протоколи) се насочват към централен вход (фоайе) на „конферентен център” в сградата на Областна администрация - Видин.

2. При пристигането на членовете на СИК на входа на „конферентен център” (централен откъм фоайето) същите получават номер и влизат за изчакване.

3. Членовете на СИК с изборнте книжа и материали се приканят от представители на областна администрация по номер на пристигане за обработване на резултатите от протоколите от РИК и въвеждането им в ИП.

4. За приемане на протоколите с резултатите на СИК членовете преминават през странична врата на „конферентен център” и се насочват към деловодство на Областна администрация и от там през фоайето на централния вход на областна администрация се насочват по стълбите към горния етаж.

5. РИК приема в коридорите на първи етаж в сградата на областна администрация.

 Работни места на РИК за приемане на протоколите с резултатите и въвеждането им в ИП – 10бр.

6. След обработка на протокола с резултатите въвеждането му в ИП ще се извършва в стая №108

7. Сканирането на протоколите ще се извършва в стая №107

8. След приемането на протоколите и въвеждането на данните членовете на СИК следва да напуснат сградата на областна администрация по стъпалата надолу и през централния вход на областна администрация.

Областна администрация следва да следи да няма пресичане на потоци по стъпалата.